CELEX: 32016R0056
Language: fi
Date: 2016-01-19 00:00:00
Title: Komission asetus (EU) 2016/56, annettu 19 päivänä tammikuuta 2016, Euroopan parlamentin ja neuvoston asetuksen (EY) N:o 1333/2008 liitteen II muuttamisesta siltä osin kuin on kyse rosmariiniuutteiden (E 392) käytöstä levitettävissä rasvoissa (ETA:n kannalta merkityksellinen teksti)

20.1.2016   
            
            
               FI
            
            
               Euroopan unionin virallinen lehti
            
            
               L 13/46
            
         KOMISSION ASETUS (EU) 2016/56,
   annettu 19 päivänä tammikuuta 2016,
   Euroopan parlamentin ja neuvoston asetuksen (EY) N:o 1333/2008 liitteen II muuttamisesta siltä osin kuin on kyse rosmariiniuutteiden (E 392) käytöstä levitettävissä rasvoissa
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikelisäaineista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1333/2008 (1) ja erityisesti sen 10 artiklan 3 kohdan,
   sekä katsoo seuraavaa:
   
               (1)
            
            
               Asetuksen (EY) N:o 1333/2008 liitteessä II vahvistetaan unionissa elintarvikkeissa käytettäväksi hyväksyttyjen elintarvikelisäaineiden luettelo ja niiden käyttöä koskevat edellytykset.
            
         
               (2)
            
            
               Kyseinen luettelo voidaan saattaa ajan tasalle Euroopan parlamentin ja neuvoston asetuksen (EY) N:o 1331/2008 (2) 3 artiklan 1 kohdassa tarkoitetun yhtenäisen menettelyn mukaisesti joko komission aloitteesta tai hakemuksen johdosta.
            
         
               (3)
            
            
               Rosmariiniuutteiden (E 392) käytöstä hapettumisenestoaineena asetuksen (EY) N:o 1333/2008 liitteessä II olevaan elintarvikeryhmään 02.2.2 kuuluvissa levitettävissä rasvoissa toimitettiin hakemus 18 päivänä huhtikuuta 2013. Hakemus asetettiin myöhemmin jäsenvaltioiden saataville asetuksen (EY) N:o 1331/2008 4 artiklan mukaisesti.
            
         
               (4)
            
            
               Hakemuksen mukaan rosmariiniuutteiden (E 392) käyttö on tarpeen sellaisten levitettävien rasvojen, joiden rasvapitoisuus on alle 80 prosenttia ja joissa monityydyttymättömien rasvahappojen osuus on yli 15 painoprosenttia (p/p) rasvahapon kokonaismäärästä ja/tai joissa kalaöljyn tai leväöljyn osuus on yli 2 painoprosenttia (p/p) rasvahapon kokonaismäärästä, laadun ja stabiiliuden säilyttämiseksi suojaamalla niitä hapettumisen aiheuttamalta pilaantumiselta.
            
         
               (5)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, antoi 7 päivänä maaliskuuta 2008 lausunnon (3) rosmariiniuutteiden käytöstä elintarvikelisäaineena. Huomioon otettiin turvallisuusmarginaalit, jotka saatiin käyttäen eri tutkimuksista saatuja NOAEL-tasoja (4), joissa NOAEL-tasot olivat yleensä korkeimmat testatut annostasot, ja varovaisia arvioita ravinnon kautta tapahtuvasta altistumisesta, ja niiden perusteella pääteltiin, ettei rosmariiniuutteiden käyttö kyseisessä tieteellisessä lausunnossa kuvatulla tavalla ja ehdotettujen käyttötarkoitusten ja -määrien mukaisesti aiheuttaisi turvallisuusriskiä. Lausunnossa ei käsitelty rosmariiniuutteiden (E 392) käyttöä levitettävissä rasvoissa.
            
         
               (6)
            
            
               Elintarviketurvallisuusviranomainen antoi 7 päivänä toukokuuta 2015 lausunnon (5) rosmariiniuutteiden (E 392) käytön laajentamisesta levitettäviin rasvoihin. Arvioinnissa otettiin huomioon sellaisten rasvaemulsioiden kulutus, joiden rasvapitoisuus on alle 80 prosenttia. Elintarviketurvallisuusviranomaisen päätelmänä oli, että ehdotettu käytön laajentaminen ei muuttaisi arvioitua altistumista tälle elintarvikelisäaineelle jo hyväksyttyihin käyttötarkoituksiin verrattuna ja että 7 päivänä maaliskuuta 2008 annetun lausunnon päätelmät pätevät edelleen.
            
         
               (7)
            
            
               Näin ollen on aiheellista hyväksyä rosmariiniuutteiden (E 392) käyttö hapettumisenestoaineena asetuksen (EY) N:o 1333/2008 liitteessä II olevaan elintarvikeryhmään 02.2.2 kuuluvissa levitettävissä rasvoissa, joiden rasvapitoisuus on alle 80 prosenttia.
            
         
               (8)
            
            
               Sen vuoksi asetuksen (EY) N:o 1333/2008 liitettä II olisi muutettava.
            
         
               (9)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1333/2008 liite II tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä tammikuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 354, 31.12.2008, s. 16.
   
      (2)  Euroopan parlamentin ja neuvoston asetus (EY) N:o 1331/2008, annettu 16 päivänä joulukuuta 2008, elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä (EUVL L 354, 31.12.2008, s. 1).
   
      (3)  EFSA Journal (2008) 721, 1–29.
   
      (4)  NOAEL (no observed adverse effect level – haitaton vaikutustaso) – testatun aineen annos tai pitoisuus, joka ei aiheuta havaittavaa haittavaikutusta.
   
      (5)  EFSA Journal 2015;13(5):4090.
   
      LIITE
      Muutetaan asetuksen (EY) N:o 1333/2008 liitteessä II olevan E osan elintarvikeryhmää 02.2.2 ”Muut rasva- ja öljyemulsiot, myös levitteet, sellaisina kuin ne määritellään neuvoston asetuksessa (EY) N:o 1234/2007, sekä nestemäiset emulsiot” seuraavasti:
      
                  a)
               
               
                  Lisätään elintarvikelisäainetta E 385 koskevan kohdan jälkeen kohta seuraavasti:
                  
                               
                           
                           
                              ”E 392
                           
                           
                              Rosmariiniuutteet
                           
                           
                              100
                           
                           
                              (41) (46)
                           
                           
                              Ainoastaan levitettävät rasvat, joiden rasvapitoisuus on alle 80 %.”
                           
                        
            
                  b)
               
               
                  Lisätään alaviitteen 4 jälkeen alaviitteet seuraavasti:
                  
                               
                           
                           
                               
                           
                           
                              
                                          ”(41):
                                       
                                       
                                          Ilmoitetaan kokonaisrasvapitoisuudesta.
                                       
                                    
                        
                               
                           
                           
                               
                           
                           
                              
                                          (46):
                                       
                                       
                                          Karnosolin ja karnosiinihapon yhteismääränä.”